

KLASA: 022-05/15-01/48

URBROJ: 2170-03-15-01-8

Čavle, 23. prosinca 2015.g.

**OPĆINA ČAVLE**

**Javni poziv za predlaganje programa za zadovoljenje javnih potreba Općine Čavle u području kulture, zdravstvene zaštite i društvenih djelatnosti za 2016. godinu**

**U P U T E Z A P R I J A V I T E L J E**

datum raspisivanja Poziva

**24. prosinca 2015.**

Rok za dostavu prijava

**25. siječnja 2016. godine do 12:00 sati**

u pisarnicu Općine Čavle, u zatvorenoj omotnici neovisno na koji način se dostavljaju (poštom ili osobno)

* 1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM POZIVOM**

U lokalnoj zajednici (lokalna samouprava) građani kroz različite organizacijske oblike i načine

(kroz udruge) i na vlastitu odgovornost samostalno uređuju određene javne poslove i upravljanje njima. Osnivaju se radi zadovoljenja potreba stanovništva na lokalnoj razini, a osobito u području kulture, sporta, tehničke kulture, edukacijskih aktivnosti, zaštite zdravlja, zaštite okoliša i drugih društvenih aktivnosti.

Općina Čavle jedinica je lokalne samouprave koja zadovoljenje potreba svog stanovništva rješava većinom vlastitim resursima, međutim dio potreba lokalnog stanovništva nastoji zadovoljiti upravo u suradnji s mještanima Općine Čavle organiziranim u udruge i druge oblike organiziranja, dajući im na raspolaganje dio javnih prihoda Općine Čavle za provođenje aktivnosti koje će pomoći razvoju Općine Čavle i povećanju kvalitete življenja svih njegovih građana.

Suradnja s udrugama u provedbi javnih politika najčešće se očituje kroz različite oblike financijske i nefinancijske podrške koje Općina Čavle pruža programima i projektima od interesa za opće dobro. Ta vrsta međusektorske suradnje ima veliki potencijal za generiranje brojnih pozitivnih promjena i stvaranje prijeko potrebnih sinergija za održiv društveni i gospodarski razvoj.

**1.2. CILJEVI JAVNOG POZIVA I PRIORITETI ZA DODJELU SREDSTAVA**

Opći cilj ovog Javnog poziva je zaštita i promicanje tradicijske baštine Općine Čavle, poticati i afirmirati kulturno, glazbeno i ino stvaralaštvo djece i mladeži, poticanje i afirmiranje kulturnog amaterizma, unapređenja života, životnih vrijednosti i sposobnosti građana, zaštita prirode i okoliša.

**1.3. PLANIRANI IZNOSI I UKUPNA VRIJEDNOST JAVNOG POZIVA**

Za financiranje projekata/programa u okviru ovog Javnog poziva okvirni raspoloživ iznos je 531,500,00 kuna.

**Najmanji iznos** financijskih sredstava koji se može ugovoriti po programu je **2.000,00 kuna.**

**Najveći iznos** financijskih sredstava koji se može ugovoriti po programuje **280.000,00 kn.**

U slučaju da se predmetni projekt/program ne financira u 100% iznosu iz proračuna Općine Čavle, udruga je dužna osigurati preostali iznos do punog iznosa projekta/programa.

Isti prijavitelj može podnijeti prijavu za više programa/projekata.

Program se prijavljuje s rokom provedbe od 12 mjeseci, u periodu od 1. siječnja 2016.g. do 31. prosinca 2016.g.

U sklopu planirane vrijednosti Poziva Općina Čavle namjerava sklopiti ugovor sa najmanje 5 a najviše 20 udruga.

**FORMALNI UVJETI POZIVA**

**2.1. PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Pravo podnošenja prijave projekta/programa imaju udruge čiji su ciljevi i djelatnosti usmjereni ka zadovoljenju javnih potreba stanovnika Općine Čavle u području kulture, zdravstvene zaštite i društvene djelatnosti, a kojima temeljna svrha nije stjecanje dobiti i čije aktivnosti Upravni odjel Općine Čavle ne ocijeni kao gospodarsku djelatnost u kulturi, zdravstvenoj zaštiti i društvenoj djelatnosti.

***Prihvatljive aktivnosti koje će se financirati putem javnog poziva:***

1) Povećanje turističke ponude

Zaštita i promicanje tradicijske baštine Općine Čavle

• promicanje vrednota, predmeta, aktivnosti i drugih običaja tradicijske baštine,

• obrazovanje djece i mladih o važnosti očuvanja tradicijske baštine,

2) Odgoj i obrazovanje

Poticanje i afirmacija kulturnog, glazbenog i inog stvaralaštva djece i mladih

• Odgojno-obrazovni rad s djecom i mladima s posebnim potrebama (djeca i mladi s teškoćama u razvoju, djeca i mladi s invaliditetom, djeca i mladi sa zdravstvenim teškoćama, darovita djeca i mladi),

• Organizacija izvannastavnih i izvanškolskih aktivnosti,

• Manifestacije stvaralaštva djece i mladih,

• Organizacija kulturno-umjetničkih manifestacija djece i mladih,

• Sigurnost djece i mladih, prevencija nasilja među djecom i mladima,

• Prevencija svih oblika ovisnosti djece i mladih.

3) Kultura

Poticanje i afirmacija kulturnog amaterizma

• Glazbeno-scenske aktivnosti,

• Organizacija redovnih programa,

• Muzejsko – galerijska djelatnost i likovne umjetnosti

• Sudjelovanje na općinskim manifestacijama,

• Promocija izvan Općine Čavle.

4) Socijalna skrb, zdravstvo

Unapređenje kvalitete života, životnih vještina i sposobnosti građana

• Obrazovni programi (radionice, predavanja, tribine) za unapređenje kvalitete života, životnih vještina i drugih sposobnosti,

• Osposobljavanje građana za informacijske i komunikacijske tehnologije,

• Poduzetnička kultura i usvajanje novih strukovnih tehnologija,

• Zaštita i promicanje kulturnih i povijesnih dobara te zaštita i očuvanje prirode,

• Promicanje obrazovanja za održivi razvoj,

• Podizanje kvalitete života osoba s posebnim potrebama i osoba s invaliditetom

5) Ekologija i zaštita okoliša

• projekti koji se odnose na neposrednu edukaciju stanovništva u području zaštite okoliša i prirode, održivog razvoja i održivog gospodarenja otpadom;

Za provođenje projekta/programa nije obvezno partnerstvo, međutim ono se preporučuje iz razloga što je intencija Općine Čavle međusobno povezati organizacije i potaknuti ih na međusobnu suradnju i osmišljavanje zajedničkih aktivnosti.

Prijavitelj može djelovati u partnerstvu s najmanje jednom udrugom. Partneri moraju zadovoljiti sve uvjete prihvatljivosti koji vrijede i za prijavitelja. Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu. Izjavu popunjava i potpisuje svaki od partnera pojedinačno i mora biti priložena u izvorniku.

Prilikom prijave potrebno je voditi računa o tome da je partnerstvo utemeljeno na međusobnim odnosima, na dogovoru ili eventualnom ugovoru o međusobnim pravima i obvezama i da svaki loš odabir partnera u projektu može dovesti u pitanje realizaciju aktivnosti i ostvarenje zacrtanih ciljeva. Općina Čavle potpisuje Ugovor isključivo s prijaviteljem programa/projekta kojeg u konačnici smatra odgovornim za kvalitetnu provedbu programa/projekta te namjensko trošenje sredstava i redovito izvještavanje.

Prijavitelji moraju zadovoljiti sljedeće uvjete:

a) da imaju sjedište na području Općine Čavle;

b) da su upisani u Registar udruga Republike Hrvatske;

c) da su upisani u Registar neprofitnih organizacija pri Ministarstvu financija;

d) da su uskladili svoje statute s odredbama Zakona o udrugama te podnijeli zahtjev Uredu državne uprave u Primorsko-goranskoj županiji za promjenu podataka u Registru;

e) da uredno ispunjavaju obveze iz ranije sklopljenih ugovora o financiranju iz javnih izvora;

f) da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;

g) da vode transparentno financijsko poslovanje u skladu sa zakonskim propisima,

h) da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine.

Da bi prijava i program udruge mogao biti uvršten u Program javnih potreba u kulturi, zdravstvenoj zaštiti i društvenim djelatnostima, predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine Čavle (www.cavle.hr).

**Uz gore navedene obrasce, prijavitelji su obvezni dostavi i sljedeću dokumentaciju:**

1. Izvadak (ne stariji od tri mjeseca od objave javnog poziva) ili preslika Rješenja iz Registra udruga Republike Hrvatske;

2. Ukoliko udruga nije ishodovala novo Rješenje Ureda državne uprave u Primorsko-goranskoj županiji, a uredno je predala Zahtjev za upis promjena u Registru, potrebno je dostaviti dokaz o podnošenju zahtjeva;

3. Uvjerenje nadležnog suda, ne starije od šest (6) mjeseci od dana objave javnog poziva, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe ili pisanu izjavu o nekažnjavanju;

4. Izjavu o nepostojanju dvostrukog financiranja,

5. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana;

6. Izjavu o partnerstvu (ukoliko je primjenjivo).

Napomena:

Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište ili je potrebno ispisati osobnu izjavu o nekažnjavanju.

Potvrdu o nepostojanju duga prema Općini Čavle nije nužno dostavljati jer će stanje duga po službenoj dužnosti utvrditi Upravni odjel za lokalnu samoupravu i upravu Općine Čavle.

***Neprihvatljivi prijavitelji***

Pravo prijave na poziv nemaju:

- organizacije koje su osnovane za stjecanje dobiti, obrti i trgovačka društva;

- udruge koje nisu upisane u Registar neprofitnih organizacija;

- strukovne udruge čiji rad/djelatnost nije direktno ili indirektno vezana za kulturu, zdravstvenu zaštitu i društvene djelatnosti;

- udruge koje su nenamjenski trošile prethodno dodijeljena sredstva iz Programa javnih potreba u Općine Čavle (nemaju pravo prijave sljedeće dvije godine, računajući od godine u kojoj su provodile program);

- udruge koje su u stečaju;

- udruge koje imaju dugovanja prema državnom proračunu, proračunu Općine Čavle, te drugim javnim tijelima;

- udruge čiji je jedan od osnivača politička stranka.

**2.2. TROŠKOVI KOJI ĆE SE FINANCIRATI**

***Prihvatljivi izravni troškovi***

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog programa

Sredstvima Poziva smiju se financirati samo stvarni i prihvatljivi troškovi nastali provođenjem projekta/ programa. Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

U okviru programa/projekta će se financirati aktivnosti koje su direktno povezane s ostvarenjem cilja definiranog prijavljenim programom odnosno projektom i doprinose pozitivnim promjenama, kojima se potiče razvoj i zadovoljavaju javne potrebe građana Općine Čavle.

***Aktivnosti koje nisu prihvatljive za financiranje***

U okviru programa/projekta nisu prihvatljive aktivnosti od kojih isključivu korist imaju voditelji projekta/programa, manji broj članova organizacije ili s njima povezani subjekti te aktivnosti koje nisu u skladu s Javnim pozivom.

***Prihvatljivi troškovi koji će se financirati ovim javnim pozivom***

Sredstvima ovog Javnog poziva mogu se financirati odnosno sufinancirati samo stvarni i prihvatljivi troškovi, nastali za vrijeme razdoblja provedbe programa ili projekta u skladu s Ugovorom, osim troškova koji se odnose na završne izvještaje, troškove revizija, a plaćeni su do datuma odobravanja završnog izvještaja. Isti moraju biti navedeni u ukupnom predviđenom proračunu programa/projekta. Prihvatljivi troškovi nužni su za provođenje programa/projekta koji je predmet dodjele financijskih sredstava. Predmetni troškovi podliježu provjeri i računovodstveno su evidentirani kod korisnika financiranja prema važećim propisima o računovodstvu neprofitnih organizacija. Treba voditi računa o umjerenosti, opravdanosti i usuglašenosti sa zahtjevima racionalnog financijskog upravljanja sukladno načelima ekonomičnosti i učinkovitosti.

***Prihvatljivi izravni (direktni) troškovi***

Prihvatljivim troškovima smatraju se svi troškovi direktno povezani s provedbom prihvaćenih

programa i projekata. Ovisno o vrsti programa i projekta koji se provodi, slijedeći troškovi smatraju se prihvatljivim i biti će financirani iz Proračuna Općine čavle:

- troškovi zaposlenika angažiranih na programu ili projektu koji odgovaraju stvarnim izdacima

za plaće te porezima i doprinosima iz plaće i drugim troškovima vezanim uz plaću;

- putni troškovi i troškovi dnevnica za zaposlenike i druge osobe koje sudjeluju u projektu ili

programu, pod uvjetom da su u skladu s pravilima o visini iznosa za takve naknade za

korisnike koji se financiraju iz sredstava državnog proračuna;

- troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim

cijenama;

- troškovi potrošne robe;

- troškovi podugovaranja.

***Prihvatljivi neizravni (indirektni) troškovi***

Osim izravnih, korisniku financiranja se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, poštanske usluge, troškovi zakupa poslovnog prostora i drugi indirektni troškovi koji nisu povezani s provedbom programa, u maksimalnom iznosu do 20% ukupnog odobrenog iznosa financiranja iz Proračuna Općine Čavle.

***Neprihvatljivi troškovi***

Neprihvatljivim troškovima, odnosno troškovima koji se ne mogu financirati sredstvima Proračuna, smatraju se:

- dugovi i stavke za pokrivanje gubitaka ili dugova;

- dospjele kamate;

- stavke koje se već financiraju iz javnih izvora;

- kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

- gubitci na tečajnim razlikama;

- zajmovi trećim stranama;

- troškovi reprezentacije, hrane i alkoholnih pića ukoliko nisu planirani u okviru promocije određenog programa ili aktivnosti

- troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s upravnim odjelom Općine dio tih troškova može priznati kao prihvatljiv trošak).

**3. NAČIN PRIJAVE**

Za prijavu na Poziv prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u pisarnicu Općine Čavle. Obrasci u kojima nedostaju podaci vezani uz sadržaj programa neće biti uzeti u razmatranje. U slučaju da se određene stavke, odnosno aktivnost ne planira provoditi (kao npr. uključivanje volontera i sl.) uz istu je potrebno upisati N/P (nije primjenjivo). Prostor za odgovora nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu. Rukom ispisani obrasci neće biti uzeti u razmatranje iznimno ako udruga nema mogućnosti iste ispisati računalom.

Ako obrazac prijave programa/projekta sadrži navedene nedostatke, prijava će se smatrati nevažećom.

Propisani obrasci:

**3.1. PRIJAVNICA - OPISNI OBRAZAC**

**3.2. OBRAZAC PRORAČUNA – PROR**

**3.3. OBRAZAC IZJAVE O NEPOSTOJANJU DVOSTRUKOG FINANCIRANJA – „IZJ-FINAN“**

**3.4. OBRAZAC IZJAVE O NEKAŽNJAVANJU**

**3.5. OBRAZAC IZJAVE O PARTNERSTVU** (ako je primjenjivo)

**3.6. POPIS PRILOGA**

**3.7. GDJE POSLATI PRIJAVU**

Obvezne obrasce i propisanu dokumentaciju potrebno je poslati u papirnatom obliku te dostaviti u 1 (jednom) primjerku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, preporučeno poštom na adresu ili osobno u pisarnicu Općine Čavle:

**OPĆINA ČAVLE**

**UPRAVNI ODJEL ZA LOKALNU SAMOUPRAVU I UPRAVU**

**Čavja 31, 51 219 ČAVLE**

Na vanjskome dijelu omotnice potrebno je istaknuti puni naziv i adresu prijavitelja s napomenom:

**„Javni poziv za financiranje programa udruga u kulturi, zdravstvenoj zaštiti i društvenim djelatnostima – NE OTVARAJ“**

Prijave koje nisu dostavljene na propisani način i ne sadrže svu dokumentaciju koja je propisana Pozivom, neće biti uzete u daljnje razmatranje.

**3.8. DATUM OBJAVE POZIVA I ROK ZA PODNOŠENJE PRIJAVE**

Poziv je otvoren danom objave na internetskim stranicama Općine Čavle od 24. prosinca 2015. godine www.cavle.hr ).

Rok za prijavu na Poziv je 25. siječnja 2016. godine do 12.00 sati. Sve prijave poslane nakon navedenog roka neće biti uzete u razmatranje. Prijava je dostavljena u roku ako je na prijamnom žigu razvidno da je do toga dana (uključujući i 25. siječanj 2016.g.) zaprimljena u pisarnici Općine Čavle ili poslana preporučenom pošiljkom (žig poštanskog ureda).

U slučaju da je prijava dostavljena osobno u pisarnicu, a na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Općine Čavle.

**3.9. KOME SE OBRATITI UKOLIKO IMATE PITANJA**

Sva pitanja vezana uz Poziv mogu se postaviti isključivo elektroničkim putem, slanjem upita na sljedeću adresu elektroničke pošte: dolores.buric@cavle.hr najkasnije do 10.01.2016. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi POVJERENSTVO.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta poziva (dalje: Povjerenstvo).

Povjerenstvo utvrđuje:

- je li prijava dostavljena na javni poziv u zadanome roku,

- jesu li dostavljeni, potpisani i ovjereni svi obvezni obrasci,

- je li dostavljena sva obvezna popratna dokumentacija.

O svim pristiglim prijavama vodi se zapisnik. Sve se prijave urudžbiraju po redu zaprimanja, a osoba zadužena za praćenje prijava na Poziv vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju na posebnome obrascu (OBRAZAC za utvrđivanje propisanih uvjeta prijave na Javni poziv za financiranje godišnjeg programa udruga u kulturi, zdravstvenoj zaštiti i društvenim djelatnostima za 2016. godinu).

Članice/članove Povjerenstva imenuje Načelnik Općine Čavle.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave projekata/programa koje ne udovoljavaju uvjetima Poziva (zakašnjele prijave, prijave koje ne sadrže svu Pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Poziva), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Poziva.

Nakon provjere svih pristiglih i zaprimljenih prijava u odnosu na formalne uvjete Poziva, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Poziva.

Prijavitelji koji nisu zadovoljili propisane uvjete Poziva mogu uložiti prigovor u roku od osam (8) dana od primitka obavijesti. O prigovoru odlučuje Načelnik u roku od 3 dana od dana zaprimanja prigovora.

**4.2. POSTUPAK OCJENE KVALITETE PROGRAMA**

Povjerenstvo daje ocjenu kvalitete programa i prijedlog za financijsku potporu (OBRAZAC za procjenu kvalitete/vrijednosti projekta).

Razmatraju se samo oni projekti koji su udovoljili propisanim uvjetima Poziva.

Svaka prijava ocjenjuje se temeljem kriterija za vrednovanje projekta.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projekta u sklopu Poziva.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Općina Čavle će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa te ujedno imaju pravo na prigovor na natječajni postupak te eventualno bodovanje nekog kriterija sa 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Poziva.

Odluku po prigovoru donosi Načelnik Općine Čavle.

Prigovor se ne može podnijeti na odluku o neodobravanju sredstava ili visini dodijeljenih sredstava.

Općina Čavle će ukupna sredstva za financiranje programa udruga u kulturi, zdravstvenoj zaštiti i društvenim djelatnostima dodijeljenih po ovom Javnom pozivu, doznačiti, prema dogovorenoj dinamici, a Općina Čavle će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika.

**5.1. INDIKATIVNI KALENDAR NATJEČAJNOG POSTUPKA**

|  |  |  |  |  |  |
| --- | --- | --- | --- | --- | --- |
|  | **FAZE NATJEČAJNOG POSTUPKA** |  |  | **DATUM** |  |
|  |  |  |  |  |
|  |  |  |  |  |  |
|  | **Objava Poziva** |  | 24. 12. 2015. | |  |
|  |  |  |  |  |
|  |  |  |  |  |  |
|  | **Rok za slanje prijava** |  | 25. 01. 2016. | |  |
|  |  |  | u 12:00 sati |  |
|  |  |  |  |  |
|  | **Rok za slanje upita vezanih uz Poziv** |  | 10. 01. 2016. | |  |
|  |  |  |  |  |
|  |  |  |  |  |  |
|  | **Rok za upućivanje odgovora na pitanja vezana uz Poziv** |  | 18. 01. 2016. | |  |
|  |  |  |  |  |
|  |  |  |  |  |  |
|  | **Rok za provjeru propisanih uvjeta Poziva** |  | 2. 02. 2016. | |  |
|  |  |  |  |  |
|  |  |  |  |  |  |
|  | **Rok za slanje obavijesti o zadovoljavanju propisanih uvjeta Poziva** |  | 10. 02. 2016. | |  |
|  |  |  |  |  |
|  |  |  |  |  |  |
|  | **Rok za procjenu prijava koje su zadovoljile propisane uvjete Poziva** |  | 18. 02. 2016. | |  |
|  |  |  |  |  |
|  |  |  |  |  |  |
|  | **Rok za objavu odluke o dodjeli financijskih sredstava i slanje obavijesti** |  | 26. 02. 2016. | |  |
|  | **prijaviteljima** |  |  |  |  |
|  | **Rok za ugovaranje** |  | 25. 03. 2016. | |  |
|  |  |  |  |  |
|  |  |  |  |  |  |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici Općine Čavle: www.cavle.hr.

**6. POPIS NATJEČAJNE DOKUMENTACIJE**

1. Javni poziv

2. Upute za prijavitelje

3. Opisni obrazac

4. Obrazac proračuna – PRS

5. Obrazac izjave o nepostojanju dvostrukog financiranja

6. Obrazac Izjave o nekažnjavanju

7. Obrazac Izjave o partnerstvu

8. Obrazac ugovora

9. Obrazac za procjenu vrijednosti programa

10. Obrazac za opisni izvještaj

11. Obrazac za financijski izvještaj